Пры гэтым Сяргей Іванавіч гаворыць, што для паспяховага ўдзелу ў аглядзе-конкурсе ў любой намінацыі важна, каб лагер і ў цэлым выклікаў толькі станоўчыя эмоцыі, каб кожны бок яго жыцця быў добра арганізаваны. Так, лагер “Крынічка”, які размяшчаецца ў лясным масіве за 25 кіламетраў ад райцэнтра ў былым панскім маёнтку і працуе ў чатыры змены, прымаючы больш за 390 дзяцей у сезон, збіраецца стаць удзельнікам наступнага конкурсу на лепшы аздараўленчы лагер — толькі ўжо ў намінацыі на лепшую арганізацыю спартыўна-аздараўленчай работы “Са спортам дружыць — здаровым быць”.